#VREDE | Die Lewegewer | Bladsy 2
#JESUS, #KIND VAN GOD, #LEWE, #LIEFDE, #VREDE, #WAARHEID
6 Jan 2009 Thomas	Lewer kommentaar
Jesus het in die tyd van Sy diepste nood uitgeroep “Abba Vader” (Markus 14:36)!
In Johannes 17:23 lees ons:
Ek is oortuig daarvan dat ons ook in tye van nood kan uitroep “Abba Vader”!
Hierdie bevestiging het ons soms nodig om te weet dat ons aan Hom behoort, dat Hy ons baie lief het en ons volkome een is…
John Eldredge verduidelik dit ook baie mooi in A Christmas Devotion !
#JESUS, #KIND VAN GOD, #KONINKRYK, #LEWE, #LIEFDE, #VREDE, #WAARHEID
23 Des 2008 Thomas	Lewer kommentaar
Hierdie is die definisie van “prodigal” …
Die Afrikaanse titel “Die Verlore Seun” het baie minder inpak as die Engelse “The Prodigal Son”. Die storie wat Jesus vertel het handel oor baie meer as net die verlore seun dus is die Engelse titel meer beskrywend.
Steeds voel ek dat die storie oor baie meer as die verlore seun gaan. Die titel wat aan hierdie skrifgedeelte gegee is beperk die betekenis wat in hierin gevind word.
Die Vader van die twee seuns speel ‘n belangrike rol, die oudste seun en die dienskneg ook. Dus het ek die Boek “Return of the Prodigal Son” deur Henry Nouwen baie geniet. Hy het die persepsies en beelde verskuif van die een persoon na die volgende sodat die hele storie baie beter verstaan word. Die rol van ons as mens kan in die karakters van hierdie storie gevind word.
Lees gerus die boek as jy hierdie storie beter wil verstaan…
#KIND VAN GOD, #KONINKRYK, #LEWE, #LIEFDE, #VREDE, #WAARHEID
Wat Vereis Hierdie Liefdes Wandel…
5 Okt 2008 Thomas	1 Kommentaar
Volharding en deursettingsvermoë van elkeen van ons!!!
In tye van nood, vernietiging, vrees, terugslae, teleurstellings, moedeloosheid, haat, woede, mislukkings en elke ander negatiewe omstandigheid moet jy net volhard en aanhou vasklou aan die liefde en redding van God ons hemelse Vader. Sonder Hom kan ons nie hierdie liefdes wandel vol hou nie.
Deur julle volharding moet julle jul lewe in besit neem.
Volhard in liefde, goeie werke, hoop, gebed en geloof. Jesus het in Lukas 8:15 gesê dat ons met volharding goeie vrug moet dra. Paulus het in Romeine 2:7 gesê dat ons nie moet ophou om goed te doen nie, maak nie saak wat ons omstandighede is nie. Hy het ook in Efesiërs 6:18 gesê dat ons moet aanhou bid vir mekaar, sonder ophou. Paulus het ook baie gepraat van geloof, hoop en liefde:
…onophoudelik in gedagte hou die werk van julle geloof en die arbeid van julle liefde en die lydsaamheid van julle hoop op onse Here Jesus Christus, voor onse God en Vader.
(1 Tessalonisense 1:3)
(1 Tessalonisense 5:8)
Dit is duidelik dat ons iets het om na uit te sien, maar ook moet volhard eerstens in liefde dan hoop, dan geloof en dan goeie werke… Jakobus het gesê dat geloof sonder werke dood is en Johannes dat liefde sonder werke ‘n leun is…
Die broederliefde moet bly. Vergeet die gasvryheid nie, want daardeur het sommige, sonder om dit te weet, engele as gaste geherberg. Dink aan die gevangenes asof julle medegevangenes is, en aan die wat mishandel word, as mense wat self ook ‘n liggaam het. Laat die huwelik in alle opsigte eerbaar wees en die bed onbesmet; want God sal hoereerders en egbrekers oordeel. Julle gedrag moet vry van geldgierigheid wees. Wees tevrede met wat julle het, want Hy het gesê: Ek sal jou nooit begewe en jou nooit verlaat nie. Daarom kan ons met alle vrymoedigheid sê: Die Here is vir my ‘n Helper, en ek sal nie vrees nie; wat sal ‘n mens aan my doen?
Om waarlik lief te hê vereis volharding en toewyding. Om lief te hê soos Jesus liefgehad het, is ’n langtermyntoewyding.
Hierdie lewe van liefde is dus nie maklik nie, maar as ons volhard daarin is ons lewens geskenk die teenwoordigheid en vrede van ons Hemelse Vader wat ons daagliks omhels…